भोपाल ने अपने पब्लिक ट्रांसपोर्ट सिस्टम में समय रहते सुधार कर लिया इसका नतीजा रिपोर्ट में दिखा है। सर्वे में शामिल 14 शहरों में भोपाल में दैनिक यातायात के दौरान सबसे कम ईंधन खर्च होता है। इसी वजह से यहां हवा में पार्टिकुलेट मैटर, कार्बन डाइ ऑक्साइड और नाइट्रोजन ऑक्साइड बहुत कम है। कम जनसंख्या, वाहनों की कम तादाद और छोटी यात्राओं की वजह से भोपाल को यह लाभ मिला है। सर्वे में यह भी पता चला है कि भोपाल में दैनिक यात्रा का 47 प्रतिशत पैदल चलकर और साइकिल चला कर पूरा किया जाता है। इसके अलावा भोपाल में शेयरिंग बाइक टैक्सी के रूप में सार्वजनिक यातायात सेवा शुरू की गई है।